# NY22/2. Megállapodás önkéntes segítői tevékenység ellátására egészségügyben (blanketta)

Iktatószám: PTE/ Egészségügyi tevékenység ellátása

**MEGÁLLAPODÁS**

**önkéntes segítői tevékenység ellátására**

mely létrejött egyrészről a **Pécsi Tudományegyetem** **Klinikai Központ** (székhely: 7622 Pécs, Vasvári Pál utca 4., képviselő: Dr. Sebestyén Andor PTE KK elnök, adószám: 15329798-2-02, bankszámlaszám: MÁK 10024003-00283236-00000000, OM azonosító: FI 58544), mint fogadó szervezet,

másrészről …………………..(szül. hely és idő:……………………..; a.n.:…………………; adóazonosító jel:……………………..;……………………………….. sz alatti lakos), mint önkéntes között, az alulírott helyen és napon, az alábbi feltételekkel:

1.) Felek megállapodnak abban, hogy az önkéntes vállalja a fogadó szervezet (Klinikai Központ) irányításával a ***PTE KK betegellátó egységeiben - a koronavírus járvánnyal összefüggésben felmerülő igény szerint - a betegellátásban történő közreműködést szakmai kompetencia szintjének megfelelően és egyéb kapcsolódó adminisztrációs tevékenység végzését.***

Az önkéntes tevékenységét személyesen látja el, helyettest nem vehet igénybe.

2.) A felek rögzítik, hogy az önkéntes a 2003. évi LXXXIV. törvény 7. § (2) bekezdés i.) pontja és 17. §-a alapján önkéntes segítőként látja el tevékenységet, amelyet a Pécsi Tudományegyetem nevében végez.

3.) Önkéntes tevékenységét a Klinikai Központ által meghatározott helyeken, a mindenkor érvényes szakmai, etikai, ügyviteli szabályok betartásával végzi. Az önkéntes tevékenységet az adott helyzetben általában elvárható gondossággal, a szakmai követelmények keretei között, legjobb tudása és lelkiismerete szerint, szakmai kompetenciájának megfelelően nyújtja.

Az önkéntes rendelkezésre állásának, a feladat teljesítés idejének kérdésében a Klinikai Központ mindenkori vezetőjét illeti meg az utasítási jog. ***Az önkéntes a hétfőtől-vasárnapig végzi tevékenységét, előre egyeztetett időbeosztásban*.**

A önkéntes tevékenységét a gyakorlati képzés tekintetében figyelembe kell venni.

Az önkéntes kijelenti, az általa ellátandó tevékenység elvégzéséhez szükséges szakképesítéssel, illetve elvárható szakmai ismeretekkel rendelkezik, egészségi állapota alapján a feladat ellátására alkalmas.

4.) Az önkéntes szakmai felettese: a **Klinikai Központ** mindenkori vezetője, a napi tevékenység meghatározásában és annak ellenőrzésében.

5.) A fogadó szervezet biztosítja az önkéntes részére a Klinika helyiségeinek, berendezéseinek, szükség szerinti használatát, tárgyi feltételeit, valamint az adatbázisok igénybevételét.

Önkéntes munkája során köteles a személyes adatok védelméről szóló jogszabályi előírások betartásáról gondoskodni. Az ennek elmulasztásából eredő esetleges károkért az önkéntes teljes kártérítési felelősséggel tartozik.

6.) Szerződő felek rögzítik, hogy az önkéntes közérdekű tevékenységet végez, tevékenységének ellátásáért ellenszolgáltatásra nem jogosult.

7.) Szerződő felek megállapodnak abban, hogy a jelen megállapodást………………….***. napjától 2021. június 30. napjáig határozott időtartamra*** kötik meg.

A megállapodás megszűnik

- az önkéntes halálával vagy cselekvőképtelenné válásával,

- a fogadó szervezet jogutód nélküli megszűnésével, természetes személy esetén halálával,

- a vállalt közérdekű önkéntes tevékenység teljesítésével,

- a megállapodásban meghatározott idő lejártával, feltétel bekövetkeztével,

 közös megegyezéssel történő megszüntetéssel,

- felmondással,

- az önkéntesek foglalkoztatásának - a 2005. évi LXXXVIII. törvény 13. § (3) bekezdése szerinti - megtiltásáról rendelkező határozat jogerőre emelkedésével.

Jelen megállapodást bármelyik fél indoklás nélkül azonnali hatállyal felmondhatja.

8.) A fogadó szervezet az önkéntes segítői jogviszony megszűnését követően az egészségügyi szakképző intézménnyel tanulói jogviszonnyal rendelkező önkéntes számára igazolja:

* az önkéntes hiányzásait a szakképző intézmény által szervezett elméleti oktatásról és szakmai gyakorlatokról, valamint
* a Szakképzésről szóló 2019. évi LXXX. törvényben meghatározott, a szorgalmi időszakon kívüli összefüggő szakmai gyakorlat teljesítését.

9.) Az önkéntes által az önkéntes jogviszonnyal összefüggésben harmadik személynek okozott kárért a fogadó szervezet felel, a kár a fogadó szervezet orvosi felelősségbiztosításának terhére kerül rendezésre. Amennyiben a kárt az önkéntes felróható magatartása okozta, a fogadó szervezet az önkéntestől követelheti kárának megtérítését.

10.) Jelen szerződés érvényességi feltétele, hogy a megállapodást a Klinika vezetője záradékkal ellássa.

11.) Szerződő felek kötelezik magukat arra, hogy a szerződésből fakadó vitáik esetén elsősorban megegyezésre törekszenek, és az esetleges jogviták elbírálására – hatáskörtől függően – a Pécsi Járásbíróság kizárólagos illetékességét kötik ki.

Jelen megállapodásban nem szabályozott kérdésekben a 2003. évi LXXXIV. törvény, valamint a közérdekű önkéntes tevékenységről szóló 2005. évi LXXXVIII. törvény rendelkezései az irányadók.

A fogadó szervezet tudomással bír arról, hogy a 2005. évi LXXXVIII. törvény 11. § (1) bekezdése alapján az önkéntes foglalkoztatását köteles előzetesen bejelenteni a törvényben meghatározott módon.

Szerződő felek a jelen megállapodást, mint akaratukkal mindenben megegyezőt írták alá négy eredeti példányban.

Kelt: Pécs, 2020. hó nap

 ………………………………………. …………………………………

 önkéntes elnök

 fogadó szervezet

Kapja:

Humánpolitikai Igazgatóság